b"\n_START_ARTICLE_\nBastonets\n_START_PARAGRAPH_\nEls bastonets o bastonets xinesos, un parell de petits pals punxeguts de similar longitud, s\xc3\xb3n els utensilis tradicionals usats per a menjar en Extrem Orient (Xina, Jap\xc3\xb3, Corea i Vietnam), aix\xc3\xad com a Tail\xc3\xa0ndia, on estan limitats nom\xc3\xa9s a les sopes i els fideus des que el rei Rama V introdu\xc3\xads en segle XIX els utensilis occidentals. Els bastonets es fabriquen normalment en bamb\xc3\xba. Es creu que en el palau imperial xin\xc3\xa8s s'usaven bastonets de plata per a detectar ver\xc3\xad en els menjars reals._NEWLINE_La paraula mandarina per als bastonets \xc3\xa9s ku\xc3\xa0izi (\xe7\xad\xb7\xe5\xad\x90) o ku\xc3\xa0i'er (\xe7\xad\xb7\xe5\x85\x92), que significa \xc2\xabels objectes de bamb\xc3\xba per menjar r\xc3\xa0pidament\xc2\xbb. No obstant aix\xc3\xb2, originalment en xin\xc3\xa8s cl\xc3\xa0ssic i en alguns dialectes com el minnan, s'usa la paraula \xe7\xae\xb8 (Pinyin \xc3\xb9,/ Minnan di8), possiblement nom\xc3\xa9s \xc3\xa9s un car\xc3\xa0cter fon\xc3\xa8tic que indica merament que l'objecte est\xc3\xa0 fet de bamb\xc3\xba. \xe7\xae\xb8 (zhu), que es pronuncia igual que \xe4\xbd\x8f o \xe9\xa7\x90 (literalment, \xc2\xabparar\xc2\xbb), \xc3\xa9s tab\xc3\xba en els vaixells perqu\xc3\xa8 implicaria detenir el viatge. Per aix\xc3\xb2, els xinesos van comen\xc3\xa7ar a anomenar bastonets kuai), que t\xc3\xa9 la mateixa arrel i es pronuncia igual que \xe5\xbf\xab, \xc2\xabr\xc3\xa0pid\xc2\xbb, que \xc3\xa9s la velocitat a la qual es voldria viatjar en un vaixell."